
              Tevékenységünket az éves Ökoiskolai munkaterv alapján végezzük. Alapját az iskola Pedagógiai Programja, a Kerettanterv és az iskola Éves Munkaterve képezi. 
A fenntarthatóságra nevelés, az ökoszemlélet kialakítása és erősítése nem csak a tanulók, hanem valamennyi az iskolában dolgozó személy bevonásával történik.
          Ebben a tanévben is vannak olyan feladatok, amelyeket az előző tanévekhez hasonlóan az idén is végzünk.

A vírushelyzet különösen az első félévben egy csomó lemondással, áldozatvállalással és átszervezéssel járt.
Az előző évekhez hasonlóan gyűjtöttünk gesztenyét, az iskola apraja-nagyja részt vett ebben a tevékenységben. Tanév elején nem maradt el a papírgyűjtés sem. A 6. osztályosok osztályfőnökük segítségével fenntartották és szépítik az osztályukban az ökosarkot. 
Az állatok világnapját osztályszinten tartottuk.

Télen a madáretetők kihelyezésére irányult a figyelem, de az enyhe télnek köszönhetően, nem kellett sokszor feltölteni a készleteket. 
A víz világnapján rajzok készültek, és ebben a tanévben is csatlakoztunk a  Fenntarthatósági témahéthez, ahol szintén a vízhez, klímaváltozáshoz kapcsolódó témákat dolgoztunk fel osztályszinten a tanórákon.

A Hozz egy virágot akció keretében ismét virágosítottuk az iskola környékét. A virágágyásba és a cserepekbe a tanulókkal együtt beültettük a virágokat. A gondozásukba a hivatalsegédek is besegítenek. 
Az ökoiskolai vállalásunk részét képezte raklapokból összeállított kerti kiülő barkácsolása. Az alapanyagot egy vállalkozó ajánlotta fel az iskolának. Tantestületünk férfi tagjai, valamint a felsős fiúk nagy lelkesedéssel fúrtak, faragtak. A kész tanuló- és pihenősarkot nagy lelkesedéssel vették birtokba tanulóink.

A kirándulások, túrák, közös együttlétek az iskolai programokon május végén és júniusban valósultak meg. Az osztályok nagy kedvvel vettek részt ezeken az alkalmakon. 
A következő tanévben szeretném, ha nagyobb hangsúlyt kapnának ezek a tevékenységek és iskolai délutáni programok témái lennének ismét a környezettudatos nevelés kérdései.

